Mercat extraordinari del caqui i la taronja, el dissabte 19 de novembre
2025-07-24

Amb la col·laboració de la Regidoria de Comerç i Mercats, dirigida per Rosa Coca, la Plaça de l’Ajuntament de Burjassot albergarà, el pròxim dissabte 19 de novembre, un Mercat Extraordinari del caqui i la taronja. Aquesta activitat, que arriba al municipi amb el Consell de l’Horta de València, està emmarcada dins de les accions d’aposta per l’agricultura de proximitat i preus justos.

El mercat començarà a les 10.00 hores i, en les diferents parades es podran trobar, a preus assequibles, les dues fruites que estan en aquest moment de temporada, el caqui i la taronja.

Amb productes directes de l’agricultor, aquest mercat té com a objectiu apostar pel producte de proximitat i, alhora, lluitar per uns preus justos dels productes de l’horta.